**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. március 22.** (szerda) 08 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett aljegyző, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető, Györgyi Zoltán főépítész, Pintér Lajos Budakeszi Rendőrőrs őrsparancsnok, Veverka Gábor körzeti megbízott

**Megjelentek:** Bánóczi Margit elnök, Gerely Gábor */késett/*, dr Borók György, Kiszelné Mohos Katalin polgármester, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, dr. Visnyay Noémi osztályvezető, Györgyi Zoltán főépítész, Veverka Gábor körzeti megbízott, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottságból 3 fő jelen van, tehát a bizottság határozatképes. Tegzes Endre jelezte távollétét. A kiküldött meghívóhoz képest a napirendek sorrendjének módosítását javaslom. Itt van körünkben Veverka Gábor, körzeti megbízott, ezért a Budakeszi Rendőrőrs 2016. évi beszámolójának tárgyalását javaslom 1. napirendként tárgyalni. Kérdezem, hogy van-e ehhez kapcsolódóan hozzászólás, javaslat? Amennyiben nincs kérdés, kiegészítés, szavazzunk a mai ülés módosított napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**25/2017. (III. 22.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2017. március 22-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2017. március 22-i ülésén az alábbi napirendeket tárgyalja.

1. **A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolója**
2. **Javaslat Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló önkormányzati rendelet megalkotására és a kapcsolódó döntés meghozatalára**
3. **A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**
4. **Beszámoló a Polgármesteri Hivatal 2016. évi tevékenységéről**
5. **A 3/2016. (II. 29.) önkormányzati rendelet alapján civil szervezetek támogatására kiírt pályázat elbírálására Bíráló bizottság létrehozása**
6. **Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című pályázat beadásáról**

**Határidő:** azonnal

**Felelős:** ÜB elnöke

**1. napirendi pont**

**A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolója**

**Bánóczi Margit elnök**: Átadom a szót az előadónak, Grégerné Papp Ildikó osztályvezető asszonynak.

**Grégerné Papp Ildikó osztályvezető:** *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény?

**Kiszelné Mohos Katalin polgármester**: Egy olyan kérésem van, hogy egy kicsit figyelmesebben készítsék el a jövőben a beszámolót, ugyanis rendszeresen városként van megjelölve Nagykovácsi, illetve az szerepel, hogy a kamerák miatt ilyen alacsony a bűnesetek száma. Tudjuk, hogy ez nem egészen felel meg a valóságnak.

**Veverka Gábor körzeti megbízott:** Továbbítani fogom az észrevételt őrsparancsnok úrnak.

**Bánóczi Margit elnök**: Köszönöm. Kérdezem, hogy van-e további hozzászólás, kérdés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**26/2017. (III. 22.) HATÁROZATA**

**Tárgy: A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolója**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2016. évi beszámolóját fogadja el.

**Határidő:** azonnal

**Felelős:** polgármester

**2. napirendi pont**

**Javaslat Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló önkormányzati rendelet megalkotására és a kapcsolódó döntés meghozatalára**

*Megérkezett Gerely Gábor, a bizottság jelen lévő tagjainak száma 4.*

**Bánóczi Margit elnök**: A napirendi pont előadója dr. Visnyay Noémi osztályvezető asszony. Átadom a szót, hogy röviden ismertesse az előterjesztést.

**dr. Visnyay Noémi osztályvezető**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés, hozzászólás?

**dr. Lovas András:** A rendelet tervezet jogilag rendben van. Viszont szeretném kérdezni, hogy a településen folyó két nagyobb ingatlanfejlesztést hogyan érinti a megalkotandó településképi rendelet?

**Györgyi Zoltán főépítész**: A településképi rendelet hatályba lépésekor a HÉSZ-ben lévő, az épületek megjelenésére vonatkozó jogszabályokat törölni szükséges. Október 1-jétől egy új szabályozás lesz ezzel. Ebben még nem teljesen konzekvens a tájékoztatás, mert nagyon nagy feladatot jelent ez a településeknek. A jogalkotó sem látja biztosítottnak, hogy ezzel egy időben a HÉSZ is át legyen dolgozva. A településképi rendelet fogja meghatározni, hogy mely eljárásokra hogyan érvényes a rendelet. A CBA beruházás információink szerint folyamatban van, az engedélyezési dokumentáció nem került még benyújtásra. Ha ez benyújtásra kerül, akkor ez egy egyértelműen megkezdett folyamat, tehát eldöntött kérdés. A Vértes utcai telkek esetében ha lesz erre vonatkozóan előírás, akkor ez vonatkozni fog rá.

**dr. Borók György**: A TAK-kal kapcsolatban sikerült egyeztetnem a jogalkotó és szabályozásért felelős minisztérium helyettes államtitkárával. Megkérdeztem, hogy mennyire okoz problémát, ha egyszerre két rendelet van hatályban. Azt mondta, hogy nem okoz olyan problémát, ami kezelhetetlenné teszi a helyi ügyek intézését. Megígérte, hogy amennyiben elkészül a rendelet-tervezetük, azt rendelkezésünkre bocsájtják.

**Bánóczi Margit elnök:** Köszönöm. Van-e további kérdés, hozzászólás? Nincs. Akkor szavazzunk a rendelettervezetről és a határozati javaslatról együtt az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**27/2017. (III. 22.) HATÁROZATA**

**Tárgy: Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló önkormányzati rendelet és a kapcsolódó döntés**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy Nagykovácsi Nagyközség településfejlesztési, településrendezési és településképi feladataival összefüggő partnerségi egyeztetés szabályairól szóló önkormányzati rendeletét és a kapcsolódó határozatot fogadja el.

**Határidő:** azonnal

**Felelős:** polgármester

**3. napirendi pont**

**A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**

**Bánóczi Margit elnök**: A napirendi pont előadója Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a rendelet tervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**28/2017. (III. 22.) HATÁROZATA**

**Tárgy: A személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet felülvizsgálata**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a személyes gondoskodást nyújtó gyermekjóléti alapellátásokról és térítési díjairól szóló 8/2015. (IV. 23.) önkormányzati rendelet módosítását fogadja el az előterjesztésben foglaltak szerint.

**Határidő:** azonnal

**Felelős:** ÜB elnök

**4. napirendi pont**

**Beszámoló a Polgármesteri Hivatal 2016. évi tevékenységéről**

**Bánóczi Margit elnök**: A napirendi pont előterjesztője jegyző úr. Átadom a szót, hogy röviden ismertesse a beszámolót.

**Papp István jegyző**: *Röviden ismertette a beszámolót.*

**Bánóczi Margit elnök:** Köszönöm. A képviselő társaim nevében is szeretném megköszönni a hivatal dolgozóinak munkáját, a hivatal maximálisan segíti a munkánkat, a lehető leggyorsabban, akadálymentesen tudunk bármilyen feladatot megoldani az ő szakmai segítségükkel. Kérdezem, hogy van-e kérdés, hozzászólás.

**dr. Lovas András**: Nagyon részletesen meg lehet ismerni a beszámolóból a hivatal munkáját. Két kérdésem lenne. Az egyik a beruházások garanciális, szavatossági feladatok kezelése. Fel van sorolva, hogy milyen beruházásokkal volt ilyen ügyintézés. Némi hiányérzetem van itt, nem lehetne ezt számszerűsíteni? Egyáltalán ez mit takar. A másik az építéshatósággal kapcsolatos. Az építkezések száma folyamatosan nő, az elsődleges hatáskör ugyan nem itt van, de mégis ez a megnövekedett szám kezelhető-e, a személyi feltételek megfelelőek -e a megnövekedett feladatokhoz.

**Papp István jegyző**: Az első kérdésre mondanám, hogy sajnos a legtöbb beruházásunkat garanciális igények követik és a kivitelezési hibákból nagyon sok ilyen jellegű problémánk adódott. Ez azt jelenti, hogy egyelőre a garancia vállaláson belüli eszközöket kellett, hogy érvényesítsük. Azért is nem számszerűsítettük, mert ez visszatérő, a műszaki csapatunk jelentős energiáit ez köti le, hogy ezeket a problémákat oldják meg. Ami az építési kérdést illeti, igen, növekedett a feladat. Egyrészt a tájékoztatási igények nőttek meg, szinte napi szinten, a másik, hogy érkezik az építés hatóságtól az elektronikus napló megnyitásának a jelzése. Ennyiből tudjuk, hogy indul egy építkezés. Még egy dolog, ami az építkezések számának növekedését mutatja, ez a behajtási engedélyek száma.

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**29/2017. (III. 22.) HATÁROZATA**

**Tárgy: Beszámoló a Polgármesteri Hivatal 2016. évi tevékenységéről**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Nagykovácsi Polgármesteri Hivatal 2016. évi tevékenységéről szóló beszámolót fogadja el.

**Határidő**: azonnal

**Felelős**: jegyző

**5. napirendi pont**

**A 3/2016. (II. 29.) önkormányzati rendelet alapján civil szervezetek támogatására kiírt pályázat elbírálására Bíráló bizottság létrehozása**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés, hozzászólás?

**Kiszelné Mohos Katalin polgármester**: Az előterjesztés határozati javaslata tartalmazza az általam javasolt bizottsági tagoknak a névsorát. A kiválasztást megpróbáltam nagyon objektíven megtenni, névsor alapján jelöltem ki a tagokat. Azóta Erdélyi Zoltán jelezte, hogy rendkívül sűrű elfoglaltsága miatt nem tud részt venni ebben a bizottságban. A névsorban következő név Fodor Attila, aki abban az esetben vállalja, ha nem összeférhetetlen az, hogy ő tagja egy olyan egyesületnek, amely pályázni fog. Jogszabályok szerint – úgy tudom – nem összeférhetetlen, hiszen nem ő látja el az elnöki tisztséget. Kérem a bizottságot, hogy döntse el, hogy jelölhetem-e Fodor Attilát a bizottság tagjának. Én javaslom az ő tagságának elfogadását. Azt is szeretném elmondani, hogy a civil szervezetek számára biztosított helyre egyetlen jelentkezés érkezett, a Civilek Nagykovácsiért Egyesülettől.

**Bánóczi Margit elnök:** Annyit szeretnék hozzáfűzni, hogy Honti Zoltán képviselő társam esetében, nem tudom fennáll-e ugyanez az összeférhetetlenség.

**dr. Borók György**: Részemről nincs probléma ezzel a módosítással. Tudtommal Honti Zoltán nem elnöke a Készenléti Szolgálatnak, az ő összeférhetetlensége sem áll fenn. Ugyanakkor nekem azzal kapcsolatban vannak kételyeim, hogy rendben van-e az, hogy egy civil szervezet jelentkezett. Emellett szeretnék egy megerősítést kérni, hogy ennek a civil szervezetnek az esetében biztosan nem áll fenn összeférhetetlenség. Nincs-e jogvitája az önkormányzattal, ami esetleg akadályozná a részvételét.

**dr. Halmosi-Rokaj Odett aljegyző**: A helyi rendeletünk szabályozza, hogy milyen összeférhetetlenségi szabályoknak kell eleget tenni. Mi ezt tudjuk figyelembe venni, és erről nyilatkozatot is tett az Egyesület.

**Kiszelné Mohos Katalin polgármester**: Tudomásunk szerint ezzel az egyesülettel az önkormányzatnak nincs peres viszonya. A Kormányhivatallal pereskedik Nagykovácsit érintő témában az egyesület, de ez az Önkormányzatot nem érinti. Én örülök, hogy van olyan civil szervezet, mely hajlandó részt venni ennek a bizottságnak a munkájában. Ezzel is biztosítjuk az átláthatóságát a bizottság munkájának.

**Bánóczi Margit elnök:** Köszönöm. Van-e további kérdés, hozzászólás? Nincs. Akkor szavazzunk a határozati javaslatról a módosítással együtt. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**30/2017. (III. 22.) HATÁROZATA**

**Tárgy: A 3/2016. (II. 29.) önkormányzati rendelet alapján civil szervezetek támogatására kiírt pályázat elbírálására Bíráló bizottság létrehozása**

Nagykovácsi Nagyközség Önkormányzatának Képviselő-testülete úgy dönt, hogy a 3/2016. (II. 29.) önkormányzati rendelet 8. § (1) bekezdésében meghatározott Bíráló bizottság tagjainak az alábbi bizottsági tagokat és civil szervezetet választja meg:

Fodor Attila (Pénzügyi és Településfejlesztési Bizottság)

Bánóczi Margit (Ügyrendi, Összeférhetetlenségi, Jogi és külső kapcsolatok Bizottság)

Karczewicz Ágnes (Egészségügyi és Szociális Bizottság)

Honti Zoltán (Oktatási, Kulturális, Sport, Turisztikai és Környezetvédelmi Bizottság)

Civilek Nagykovácsiért civil szervezet

**Határidő:** azonnal

**Felelős:** polgármester

**6. napirendi pont**

**Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című pályázat beadásáról**

**Bánóczi Margit elnök**: A napirendi pont előadója Visnyay Noémi osztályvezető asszony. Átadom a szót, hogy röviden ismertesse az előterjesztést.

**dr. Visnyay Noémi osztályvezető**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**31/2017. (III. 22.) HATÁROZATA**

**Tárgy: Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című pályázat beadásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be.

Felhatalmazza a polgármestert, hogy a támogatási jogviszony létrejötte esetén a kedvezményezetti kötelezettségeket és jogokat gyakorolja.

**Határidő**: azonnal

**Felelős:** Polgármester

**Bánóczi Margit elnök**: Köszönöm szépen. Kérdezem, hogy van-e további kérdés, hozzászólás?

**Kiszelné Mohos Katalin polgármester:** A Pénzügyi bizottság a hétfői ülésén döntött arról, hogy javasolja az önkormányzatnak, hogy induljon az MLSZ pályázati lehetőségén, műfüves pálya létrehozására. Átadom a szót Borók Györgynek. Ő hozta ezt az információt, kérem, hogy röviden ismertesse a pályázat részleteit.

**dr. Borók György**: Előzetes egyeztetések alapján van egy olyan támogatási lehetőség, amelynek március 23. csütörtök a határideje. 20x40 m-es, műfüves pályáról van szó, világítással, kerítéssel. A pálya az MLSZ kivitelezésében készül el, az önkormányzat 10 % önrészt biztosít hozzá. A részletekről jelenleg készül az előterjesztés, mely majd a testület holnapi ülésén kerül tárgyalásra. A döntés lényege, hogy a Képviselő-testület felhatalmazza polgármester asszonyt, hogy a szükséges szándéknyilatkozatot benyújtsa. Az önkormányzat biztosítja az ingatlant, igazolja, hogy az önrészt rendelkezésre bocsájtja. Az önrész biztosítása az idei költségvetési rendeletben már biztosításra került. Később lesz még egy következő ütem. Ez most egy kicsit idő előtti, de szükséges tájékoztatás. Ha megkapjuk ezt a támogatást, akkor majd a helyi utánpótlás egyesületekkel a továbbiakat, az üzemeltetési, használati és egyéb kérdéseket is meg kell beszélni.

**dr. Halmosi-Rokaj Odett aljegyző:** Szeretném még hozzátenni, hogy köszönjük szépen, megkaptuk a műszaki tartalmat. Egyeztettem a főépítész úrral, hogy most már benne van az előkészítő munka is, ami a 2015-ös kiírásban nem volt benne, így erre nem kell fedezetet biztosítani.

**dr. Borók György**: Ami még költséggel járhat, hogy ha jól emlékszem, 50 m-en belül biztosítani kell az elektromos tápegységet. Ha azt a területet választja ki a testület, amit eredetileg is erre szánt, akkor ott elérhető közelségben van a tápegység.

**Gerely Gábor**: Szükségünk van egy ilyen pályára, és ez megnyugtató, hogy egy költséggel beljebb vagyunk. A kommunikációra lenne egy javaslatom. Érdemes lenne összeállítani egy 10 éves költségtervet, egy 10 éves kötelezettség tervet. Így sokkal egyszerűbb lesz átlátni. És amit még fontosnak tartok, az a pontos hely meghatározása.

**Bánóczi Margit elnök**: Köszönöm szépen. Amennyiben nincs több kérdés, hozzászólás, a bizottság nyílt ülését 08 óra 46 perckor lezárom.

K.m.f.

 Bánóczi Margit Tegzes Endre

 elnök tag